Օգոստոսի 17-ին Հանրապետության հրապարակում նախատեսված է ՀՀ վարչապետ Նիկոլ Փաշինյանի հանրահավաքը։ Մինչ այդ որպես ընդդիմադիր գործիչ բազում-բազմաթիվ հանրահավաքների մասնակցած կամ կազմակերպած Նիկոլ Փաշինյանը այս անգամ հանրահավաք է հրավիրելու իր վարչապետության 100 օրը լրանալու առթիվ։ Սոցցանցերում արդեն հանրահավաքին մասնակցելու կոչեր են հնչում հակահեղափոխականների ռեւանշը կանխելու, նոր իշխանություններից արտաքին քաղաքականության, տնտեսության վերաբերյալ տեսակետներ լսելու ակնկալիքով։ Ոմանք տագնապած են, թե ինչպես Վերաքննիչ դատարանի որոշմամբ երկշաբաթյա կալանքից հետո ազատ արձակվեց ՀՀ երկրորդ նախագահ Ռոբերտ Քոչարյանը եւ հույս ունեն, որ դրա վերաբերյալ էլ հանրահավաքում պարզաբանում կլսեն։